Prevent grupacija

**Prevent grupacija** međunarodni je koncern proizvođača autopresvlaka, namještaja, kočionih diskova, zaštitne opreme, automobilskih komponenata i brodova u vlasništvu bosanskohercegovačkog biznismena Nijaza Hastora. Sa približno 14.000 zaposlenih prihoduje godišnje 897,6 miliona KM (stanje 2014). Prevent grupacija ima preduzeća u deset zemalja u Evropi, Južnoj Americi i Aziji.

## Historija i razvoj 
### Osnivanje i širenje na tržište Njemačke 
Godine 1952. šest muškaraca iz Slovenj Gradeca osnovalo je gradsku sedlarnicu, koja je 1969. preimenovana u *Prevent*. Pet godina kasnije počeli su isporučivati dijelove za Volkswagen. Godinu dana nakon što je Slovenije stekla nezavisnost od Jugoslavije, Prevent je otvorio fabriku u njemačkom gradu Wolfsburgu, nedaleko od Volkswagenovih fabrika.

**Širenje na tržište Bosne i Hercegovine**

Godine 1999. Prevent Group počela je s proizvodnjom autopresvlaka u Bosni i Hercegovini, a 2001. osnovan je prvi proizvodni pogon u Zenici. Do danas se Prevent raširio na 15 lokacija u Bosni i Hercegovini, gdje zapošljava otprilike 6500 radnika. Te su fabrike u Visokom, Goraždu, Bugojnu, Tomislavgradu, Velikoj Kladuši, Sarajevu, Zenici, Srebrenici, Travniku, Tešnju i Ključu. 
[mini|327x327piksel|Sjedište Preventa u [Sarajevo|Sarajevu]]
Prevent je ulaskom na bosanskohercegovačko tržište prvo počeo proizvoditi autoprevslake, ali otvorenjem proizvodnog pogona u Tešnju 2003. godine, počinje da se bavi i proizvodnjom autodijelova. Kasnije, Prevent je počeo otvorenjem tvornica u Goraždu 2008. i 2009. godine proizvoditi sigurnosnu opremu i čamce. Samo tri godine kasnije, Prevent se počeo baviti i proizvodnjom autokomponenti u Bosni i Hercegovini, za šta je izgrađena nova fabrika u Srebrenici. 2016. godine, Prevent grupacija je kupila dvije firme za proizvodnju obuće u Bugojnu. U istoj godini Prevent je preuzeo i ilijašku željezaru, gdje bi se prema izvorima Slobodne Bosne trebale proizvoditi diskovi za kočnice.

Osim proizvodnje, Prevent grupacija je osnivanjem ASA Auto 1995. godine osnovala ASA Group, privatni poslovni sistem koji svojim klijentima nudi bankarske i finansijske usluge, poslovno savjetovanje, te se bavi prodajom automobila.

### Ostala tržišta 
#### Hrvatska 
2005. godine Prevent grupacija preuzela je AD Brodovi Split, čime je tada ušla u proizvodnju jahti, od kojih je *Salona 37* 2007. godine imenovana za "Boat of the year award".

#### Južna Amerika 
[mini|308x308piksel|Podružnica [IK Banka|Moje Banke u Sarajevu]]
2015. godine Prevent grupacija je preuzela tvornice njemačke kompanije Keiper u Brazilu, u kojima se proizvode autoprevslake za Volkswagen. Tim potezom, Prevent je ušao na tržište južne amerike i postao opsrkrbljivač VW-ovih tvornica u Brazilu.

## Kontroverze i krize 
### Kriza nakon globalne finansijske krize 2008. 
Svjetska finansijska kriza 2008. godine imala je uticaja na poslovanje Prevent grupacije. Najveći gubitak nje je bila propast slovenskog Prevent Global-a, koji je zbog sve manjeg broja narudžbi i neuspjelog pronalaska strateškog partnera 2010. godine morao proglasiti stečaj.

Prevent grupacija i Prevent Global su za sebe nezavisna preduzeća. Međutim, partneri Prevent grupacije su reagovali zastrašujuće, pa je tadašnji direktor Prevent grupacije Kenan Hastor, sin Nijaza Hastora, tada slao javno saopštenje partnerima.

### Problemi sa Fiat-Chryslerom i VW-om 
U maju 2016. godine moralo je doći do privremenog stopiranja proizvodnje brazilskim pogonima Fiat-Chryslera i VW-a. Razlog zato je bilo neslaganje kod finansijskog pregovora. Kod Fiat-Chryslera tri fabrike nisu mogle proizvoditi, pa je 20.000 radnika poslato u prinudni odmor. U tvornicama VW-a nije moglo biti proizvedeno 5000 vozila.

To neslaganje se u augstu prenijelo i na Njemačku, gdje su CarTrim i ES Automobilguss, firme kćerke Prevent grupacije, zaustavili isporuku dijelova Volkswagenu, što je dovelo do stopiranja proizvodnje za jednu sedmicu i slanje 30.000 radnika na prinudni odmor. Krajem augusta su Prevent i Volkswagen dostigli dogovor za produženje isporuke dijelova za još šest godina.

Međutim, taj dogovor ne obuhvata i fabrike u Brazilu, gdje Volkswagen i Prevent problem rješavaju sudskim putem.

## Reference 
Kategorija:Kompanije u Bosni i Hercegovini
Kategorija:Kompanije osnovane 1952.